stanford-oval/wikipedia huggingface dataset:
Hjalmar von Bonsdorff

Hjalmar von Bonsdorff (26. marraskuuta 1869 Helsinki – 5. huhtikuuta 1945 Tukholma, Ruotsi) oli suomalainen kontra-amiraali.
Von Bonsdorffin vanhemmat olivat alikapteeni Viktor Emil von Bonsdorff ja Louise Adelaide Munck. Pietarissa meriupseeriksi kouluttautunut Von Bonsdorff palveli Venäjän keisarikunnan laivastossa vuosina 1891–1898. Siirryttyään Suomen luotsilaitoksen palvelukseen hän oli sen merikarttalaitoksen päällikkönä 1899–1904. Hän osallistui Venäjän–Japanin sotaan 1904–1905 vanhempana luutnanttina ja laivan päällikkönä. Sen jälkeen von Bonsdorff palasi Suomeen, jossa hän toimi Oulun luotsauspiirin päällikkönä ja Suomen luotsilaitoksen everstiluutnanttina vuosina 1908–1910. Ensimmäisen maailmansodan puhjettua 1914 hänet ylennettiin kapteeniksi ja kutsuttiin takaisin palvelukseen. Hän vastasi muun muassa Tonavan suiden ja niemekkeiden rannikkopuolustuksesta Mustallamerellä.
Von Bonsdorff oli aatelissäädyssä edustaja valtiopäivillä 1900.
Suomen itsenäistyttyä von Bonsdorff otettiin Suomen valkoiseen armeijaan everstinä. Suomen sisällissodan alkuvaiheessa hän toimi Mikkelin suojeluskunta-alueen esikuntapäällikkönä sekä Savon rintaman päällikkönä, kunnes sai keväällä 1918 nimityksen Ahvenanmaan sotilaskuvernööriksi ja vt. maaherraksi. Hän sai tehtäväkseen kukistaa ahvenanmaalaisten separatistiset pyrkimykset. Hän myös pidätytti neuvostojohtaja Lev Kamenevin tämän yrittäessä matkustaa maaliskuussa 1918 Ahvenanmaan ja Suomen läpi Neuvosto-Venäjälle. Von Bonsdorff sai samana vuonna kenraalimajurin arvon. Vuonna 1919 hän oli jonkin aikaa Suomen laivaston esikuntapäällikkö ja maaliskuusta heinäkuuhun laivaston vt. päällikkö. Hän erosi palveluksesta samana vuonna, jolloin hän sai kontra-amiraalin arvon. Sen jälkeen hän keskittyi pääasiassa hoitamaan Sipoossa omistamaansa Söderkullan kartanoa. Talvi- ja jatkosodan aikana hän oli ylipäällikön erikoistehtävissä, lähinnä jakaen haavoittuneille kunniamerkkejä sairaaloissa.
Von Bonsdorff tunnettiin avoimena kansallissosialismin ja antisemitismin kannattajana. Hän oli perustamassa Isänmaallista Kansanpuoluetta vuonna 1932 ja kuului myös Suomen Kansan Järjestöön sekä toimi lyhyen aikaa kansallissosialistisen För frihet och rätt -lehden päätoimittajana. Vuosina 1940–1942 hän oli suomenruotsalaisten kansallissosialistisen järjestön Samfundet Folkgemenskapin puheenjohtaja. Jatkosodan päätyttyä hän pakeni syyskuussa 1944 Ruotsiin ja kuoli siellä seuraavana keväänä.
Von Bonsdorffin puoliso oli vuodesta 1899 Dagmar ”Lilli” Standertskjöld-Nordenstam, jonka isä oli Herman Standertskjöld-Nordenstam.
Sipoon Söderkullassa on von Bonsdorffin kunniaksi nimetty kaksi katua: Amiraalintie ja Amiraalinkuja. Vasta keväällä 2015 Sipoon kunnan nimistötoimikunta sai tietää von Bonsdorffin kansallissosialistisesta taustasta.
Ihar Astapkovitš

| Mitalit> Miesten yleisurheilu.Maa:   Neuvostoliitto.MM-kilpailut  | Mitalit> Miesten yleisurheilu.Maa:   Neuvostoliitto.MM-kilpailut  | Mitalit> Miesten yleisurheilu.Maa:   Neuvostoliitto.MM-kilpailut  | Miesten yleisurheilu> Maa:   Neuvostoliitto. |
| --- | --- | --- | --- |
|  Hopeaa | Tokio 1991 | moukarinheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Split 1990 | moukarinheitto |  |
| Universiadit  | Universiadit  | Universiadit  |  |
|  Kultaa | Duisburg 1989 |  moukarinheitto |  |
Maa:   IVY
|  Olympialaiset  |  Olympialaiset  |  Olympialaiset  |  |
|  Hopeaa | Barcelona 1992 | moukarinheitto |  |
Maa:   Valko-Venäjä
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | moukarinheitto |  |
| MM-kilpailut  | MM-kilpailut  | MM-kilpailut  |  |
|  Hopeaa | Stuttgart 1993 | moukarinheitto |  |
|  Hopeaa | Göteborg 1995 | moukarinheitto |  |
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 1994 | moukarinheitto |  |
Ihar Vjatšaslavavitš Astapkovitš (valkoven. Ігар Вячаслававіч Астапковіч, ven. Игорь Вячеславович Астапкович, Igor Vjatšeslavovitš Astapkovitš, 4. tammikuuta 1963 Minsk, Valko-Venäjän SNT, Neuvostoliitto) on Neuvostoliittoa ja Valko-Venäjää moukarinheitossa edustanut yleisurheilija.
Astapkovitšin suurin saavutus oli Euroopan-mestaruus vuonna 1990. Hän oli jo aiemmin voittanut universiadeissa vuosina 1987 Zagrebissa ja 1988 Duisburgissa. Vuosina 1991 Tokiossa, 1993 Stuttgartissa ja 1995 Göteborgissa hän saavutti MM-hopeamitalit sekä vuonna 1994 Helsingissä EM-hopeaa. Barcelonan olympialaisissa 1992 hän päätyi hopealle neuvostokoulun käyneen tadžikiztanilaisen Andrei Abduvalijevin jälkeen, ja vuonna 2000 Sydneyssä hän saavutti pronssia.
Ihar Astapkovitš on aviossa kiekonheittäjä Iryna Jattšankan kanssa.
Aiheesta muualla

Ihar Astapkovitš Kansainvälinen yleisurheiluliitto. (englanniksi)
Ihar Šytau

Ihar Šytau
Ihar Sjarhejevitš Šytau (valkoven. Ігар Сяргеевіч Шытаў, ven. Игорь Сергеевич Шитов, Igor Sergejevitš Šitov; s. 24. lokakuuta 1986 Polotsk, Valko-Venäjän SNT, Neuvostoliitto, nykyinen Polatsk, Valko-Venäjä) on valkovenäläinen jalkapalloilija. Hän edustaa Kazakstanin valioliigassa pelaavaa Astana ja on pelipaikaltaan puolustaja.
Aiheesta muualla

Kuvia tai muita tiedostoja aiheesta Ihar Šytau Wikimedia Commonsissa
Ihar Šytau National Football Teams -sivustolla (englanniksi)
Ihar Šytau Transfermarkt-sivustolla (englanniksi)
Honar Abdi

| Henkilötiedot |
| --- | --- | --- | --- |
Syntymäaika: 21. kesäkuuta 1995 (ikä 29)
Syntymäpaikka: Jyväskylä, Suomi
Pelipaikka: laitapuolustaja
Pituus: 178 cm
Seura
Seura: VPS
Pelinumero: 18
Junioriseurat
0000–2008: FC Blackbird
2009–2014: JJK
Seurat
| Vuodet | Seura | O | (M) |
| 2013–2016 | Villiketut | 20 | (1) |
| 2015–2018 | JJK | 28 | (0) |
| 2019–2020 | KPV | 1 | (0) |
| 2020– | VPS | 8 | (0) |
| Yhteensä | Yhteensä | 57 | (1) |
 Seurajoukkueuran tilastot kattavat vain kansalliset sarjat, päivitetty 30. kesäkuuta 2021.
Honar Abdi (s. 21. kesäkuuta 1995 Jyväskylä) on suomalainen jalkapalloilija, joka edustaa Ykkösessä pelaavaa Vaasan Palloseuraa. Hän on pelipaikaltaan laitapuolustaja.
Abdi pelasi JJK:n junioreissa ja nousi edustusjoukkueeseen kaudella 2015. Abdi avasi Veikkausliigauransa 15. huhtikuuta 2017 Helsingissä ottelussa HIFK-JJK.
Honda-liiga

Alkon entinen pääkonttori (nyk. oikeustalo) oli yksi Honda-liigan ryöstökohteista.
Honda-liiga oli rikollisliiga, joka teki vuosina 1992–1994 suuren määrän aseellisia ryöstöjä ja murtoja pääkaupunkiseudulla. Ryöstöt kohdistuivat etupäässä lukuisiin pääkaupunkiseudun pankkeihin. Kokonaisuudessaan liiga ehti tehdä yhteensä 34 suurta rikosta ennen kiinnijäämistään, joiden saalisarvo nousi neljään miljoonaan markkaan eli 920 000 euroon.
Liiga muodostui mediassa löyhäksi kuvaillusta kaveriporukasta, joista 12 sai tuomion. Nimensä rikollisliiga sai siitä, kun heidän ensimmäinen pakoautonsa oli aina merkiltään Honda. Ryöstö- ja murtokeikkojen teon motiiviksi liigan jäsenet perustelivat rahantarpeen huumeostoja tarkemmin ottaen heroiinia varten.
Vankeustuomion saamisesta huolimatta Honda-liigan entinen päätekijä tehtaili tämän jälkeen vuonna 2007 ”Rakennusliigaksi” nimetyssä rikollisorganisaatiossa rikoksia.
Poliisi-TV:stä saadun vihjepuhelun kautta päästiin liigan jäljille.
Liigassa mukana olleet henkilöt saivat 2,5-5,5 vuoden tuomiot. Päätekijät saivat noin 12 vuoden tuomion.
Iivar Ahava

Anders Iivar Ahava, sukunimi vuoteen 1906 Winter (8. tammikuuta 1873 Kuopio – 19. lokakuuta 1947 Joensuu) oli suomalainen hallintoneuvos ja lakimies.
Henkilöhistoria

Ahavan vanhemmat olivat rehtori Evert Winter ja Josefina Otteliana Telén. Hän pääsi ylioppilaaksi Kuopion lyseosta 1891 ja suoritti kameraalitutkinnon 1894 ja oikeustutkinnon 1895. Varatuomarin arvon hän sai 1898. Ahava toimi Viipurin hovioikeudessa kanslistina 1903–1904 ja notaarina 1904–1909. Hän oli eduskunnan sihteeri 1909–1918 ja korkeimman hallinto-oikeuden hallintoneuvos 1918–1943. Hän omisti myös maatilan Kiteellä. Ahava oli Suomen lakimiesyhdistyksen puheenjohtaja 1925–1926, Henkivakuutusyhtiö Salaman johtokunnan jäsen 1923–1947, valtionasiamies Osuuskassojen keskuslainarahastossa 1922–1933 ja valtion metsistä tapahtuneen puutavaran myynnin säännöstelykomitean puheenjohtaja 1930–1931.
Ahava harrasti sukututkimusta ja julkaisi muisteluksia Winter-suvun vaiheista, isänsä elämäkerran (1922, 1931) sekä omat muistelmansa (1918). Hän oli naimisissa vuodesta 1899 Natalia Popoffin (k. 1948) kanssa. Juristi, oikeusministeriön kansliapäällikkö Teini Ahava oli heidän poikansa.
Teokset

Suomen Suuriruhtinaanmaan valtiopäiväjärjestys ja eduskunnan työjärjestys selityksillä varustettuna. WSOY 1914
Säätyvaltiopäiväin pöytä- ja asiakirjain sisällys. luettelo (muiden avust. ). 1915
Hovioikeuden herrasta kamaripalvelijaksi: virkamiehen muistelmia. Otava 1918
Köyhäinhoitolaki ja kerjäämistä koskevat vaivaishoitoasetuksen säännökset selityksillä varustettuina. WSOY 1923
Sukumuistoja ja minkä mitäkin Kiteelta. Tekijä, Helsinki 1922
Lakiasiain käsikirja; päätoimittaja Esko Hakkila; toimituskunta: Iivar Ahava ym. WSOY 1929, 1936, 1939
Kuopiolainen koulumies Evert Winter * 19/5 1834, [kuollut] 15/1 1917 ja vähän koulunkin historiaa ja historioita. WSOY 1931
Rieti Itkonen: Kunnallismiehen käsikirja; tarkastanut Iivar Ahava. WSOY 1934
Kaksikymmentä vuotta Suomen itsenäisyyttä: katsaus eduskunnan toimintaan vuodesta 1917 vuoteen 1937; toim. Kaarlo Nuorvala; teoksen toimittamista ovat avustaneet kirjoituksin, muistelmin ja käsikirjoitusta tarkastaen Iivari Ahava ym. Tietoteos, Helsinki 1937
Kiteeltä minkä mitäkin: muistoja ja tarinoita. Pohjois-Karjalan kirjapaino 1943
Paha pajari: Pajarin tarina / J. Maukonen; Pajarin tytär Oiti / (Iivar Ahavan muistelmien mukaan). Kiteen elinkeino- ja matkailulautakunta, Kitee 1985
Suomennoksia

Sen Karjalan osan kreikanuskoisista seurakunnista, joka on Ruotsin valtakuntaan kuuluva: historiallinen tutkielma 1; jonka Kunink. Turun Akatemian korkea-arv:n filos. tiedek:n luvalla vaatimattomasti alistavat julkisesti tarkastettavaksi Adolphus Henricus Winter Phil. Mag. ja Gustavus Fredericus Hjerppe Karjalaisia Suuremmassa oppisalissa marrask. 30 p. 1796.; suomentanut Iivari Ahava. P. Sergein ja Hermanin veljeskunta, Sortavala 1931, 2. painos Ortokirja, Joensuu 1986
Sen Karjalan osan kreikanuskoisista seurakunnista, joka on Ruotsin valtakuntaan kuuluva: historiallinen tutkielma 2; jonka Kunink. Turun akatemian korkea-arv:n filos. tiedek:n luvalla alistavat julkisesti tarkastettavaksi Maist. Adolphus Henricus Winter Kuopion trivialikoulun konrehtori ja Haartm. stipend. Johannes Agapetus Törngren Uusmaalainen Math. oppisalissa 21 p. jouluk. 1797 tavall. aikaan aamupäiv.; suomentanut Iivari Ahava. P. Sergein ja Hermanin veljeskunta, Sortavala 1931, 2. painos Ortokirja, Joensuu 1986
Aiheesta muualla

Kautto, Timo: / Ahava, Iivar (1873–1947) Kansallisbiografia-verkkojulkaisu (maksullinen).  1.11.2000. Helsinki:  Suomalaisen Kirjallisuuden Seura.
Hyväntahtoinen lähettiläs

| Hyväntahtoinen lähettiläs Sepi Kumpulainen |
| --- | --- | --- |

Studioalbumin tiedot
 Julkaistu: 14. lokakuuta 2022
 Formaatti: digitaalinen, CD, vinyyli, kasetti
 Tuottaja(t): Juha Saunala
 Kesto: 40.13
 Levy-yhtiö: Playground Music
Sepi Kumpulaisen muut julkaisut
| Viiskymppiset Virossa 2021 | Hyväntahtoinen lähettiläs 2022 |   |
Hyväntahtoinen lähettiläs on Sepi Kumpulaisen studioalbumi, joka julkaistiin 14. lokakuuta 2022.
Kappaleet

Sepi on tullut jäädäkseen – 3.49 (feat. Olli Haavisto)
Omppu – 2.58 (feat. Ursus Factory)
Jälkeen pandemian – 3.28
Tullimiestä laiskottaa / tolliametnik – 4.19 (feat. Jaan Pehk)
Hirvenliha on herkullista syötävää – 1.08
Kuutostie – 3.30
Hyväntahtoinen lähettiläs – 2.53
Perin pohjin omituinen laulu – 3.57 (feat. Kaisa Vala)
Hyttynen saunoo – 3.11
Henkinen kehitys – 3.21 (feat. Sami Sokea)
Jos näet tyttöi – 3.47
Mä haluun selvitä – 3.45
Arvostelut

Soundi:
Iivantiira (järvi)

| Iivantiira-Juttuajärvi |
| --- | --- |
Valtiot:  Suomi 
Paikkakunta:  Kuhmo
Koordinaatit:  64°21′42″N, 29°32′18″E
Järvinumero:  59.922.1.004 
Mittaustietoja
Pinnankorkeus:  173,6 m
Rantaviiva:  136,46 km
Pinta-ala:  32,295 km² 
Tilavuus:  0,158 km³
Keskisyvyys:  4,89 m
Suurin syvyys:  27 m
 fiIivantiira 
Iivantiira on keskikokoinen järvi Oulujoki-päävesistössä. Se sijaitsee Kuhmon kunnassa ja Kainuun maakunnassa. Sen vedet laskevat etelään Lentua-järveen. Kuhmon pohjoisosasta Änättijärvestä alkava vesiretkeilyreitti eli Tervareitti kulkee Iivantiirasta Lentiiran, Lentuan ja Lammasjärven kautta Kuhmon keskustaan. Iivantiira on kapea ja sokkeloinen vesialue, joka katsotaan yhdeksi järveksi sen itäpuolella olevan Juttuajärven kanssa. Niitä yhdistää Hoikka-niminen salmi ja niiden pinnankorkeus on sama.
Illusions on a Double Dimple

| Illusions on a Double Dimple Triumvirat |
| --- | --- | --- |

Studioalbumin tiedot
 Äänitetty : Electrola Studio, Köln, Länsi-Saksa kesäkuu-lokakuu 1973
 Julkaistu: 1974
 Formaatti: LP/CD
 Tuottaja(t): Jürgen Fritz
 Tyylilaji: progressiivinen rock
 Levy-yhtiö: Harvest
Triumvirat muut julkaisut
| Mediterranean Tales 1972 | Illusions on a Double Dimple 1974 | Spartacus 1975 |
Illusions on a Double Dimple on -saksalaisen progressiivisen rock -yhtyeen Triumviratin toinen albumi. Levy äänitettiin EMI:n Electrola studioilla Kölnissä 1973. Tuottajana toimi yhtyeen kosketinsoittaja ja "sielu" Jürgen Fritz. Levy julkaistiin EMI:n Harvest
-levymerkillä 1974.
Yhtyeen basisti ja pääasiallinen vokalisti Hans Pape jätti yhtyeen kesken levytyssessioiden ja Helmut Köllen liittyi yhtyeeseen kesällä 1973.
Uudelleen masteroitu CD sisälsi bonuksena 2 aiemmin singlenä julkaistua raitaa.
Kappalelista

Illusions on a Double Dimple – 23.25
Flashback (Fritz/Bathelt) - 0:57
Schooldays (Fritz/Bathelt) - 3:22
Triangle (Fritz) - 6:53
Illusions (Fritz/Bathelt) - 1:42
Dimplicity (Fritz/Bathelt) - 5:37
Last dance (Fritz) - 4:53
Mister Ten Percent – 21.33
Maze (Fritz) - 3:03
Dawning (Fritz) - 1:02
Bad Deal (Fritz/Bathelt) - 1:40
Roundabout (Fritz) - 5:49
Lucky Girl (Köllen/Bathelt) - 5:14
Million Dollars (Fritz/Bathelt) - 4:42
Dancer's Delight
Timothy
Kokoonpano

Jürgen Fritz (urut, sähköpiano, piano, syntetisoija, laulu)
Hans Bathelt (rummut, lyömäsoittimet)
Hans Pape (basso, lead vocal)
Helmut Köllen (basso, kitarat, lead vocal)
Ingenieurskantoor voor Scheepsbouw

Echevarrieta y Larrinaga -telakalla Espanjan Cádizissa rakennettu Submarino E-1 toimi prototyyppinä saksalaiselle U1-luokalle.
Ingenieurskantoor voor Scheepsbouw (IvS) Saksan merivoimien sukellusvene- ja sotalaivanrakennustaidon ylläpitämiseen ja kehittämiseen perustama peiteyritys, jonka kotipaikka oli Alankomaissa. Yrityksen rahoitus tuli todellisuudessa Saksan merivoimilta, mutta sen osakkeet omistivat saksalaiset telakkayhtiöt: AG Vulcan Stettin, Friedrich Krupp Germaniawerft ja AG Weser. Yritys perustettiin puolueettomiin Alankomaihin heinäkuussa 1922 12 000 guldenin tasaomisteisella osakepääomalla.
Versailles’n rauhanopimuksen mukaan Saksa ei saanut ensimmäisen maailmansodan jälkeen rakentaa, eikä pitää hallussaan sukellusveneitä, eikä se myöskään saanut rakentaa uusia yli 10 000 tonnin panssaroituja sotalaivoja. Saksalaisten sukellusveneosaaminen oli maailmansotaan osallistuneista maista paras. Saksan sukellusveneet upottivat ensimmäisen maailmansodan aikana ympärysvaltojen ja puolueettomien maiden laivoja 12,9 miljoonan bruttorekisteritonnin edestä. Määrä vastasi yli puolta Yhdistyneen kuningaskunnan sotaa edeltäneestä kauppalaivatonnistosta. Huhtikuussa 1917 Saksan upotustoiminta oli niin tehokasta, että Yhdistyneellä kuningaskunnalla oli jäljellä elintarvikkeita kymmenen päivän kulutukseen. Tämän vuoksi Entente halusi varmistautua siitä, ettei Saksassa kyetä enää ylläpitämään sukellusveneosaamista.
Saksa puolestaan pyrki siihen, ettei sillä oleva sukellusvene- ja laivanrakennusosaaminen katoa ankarista rajoituksista huolimatta. Koska suunnittelutyötä ei voinut – ainakaan nimellisesti – jatkaa Saksassa, tarkoitukseen soveltuva peiteyritys perustettiin Alankomaihin.
Ingenieurskantoor voor Scheepsbouw tarjosi Virolle mahdollisuutta osallistua saksalaisten sukellusveneiden kehittämisohjelmaan, mutta maa kieltäytyi. Suomi hyväksyi ehdotuksen, minkä seurauksena IvS tilasi Crichton-Vulcanin telakalta suunnittelemansa CV707-sukellusveneen, joka sai myöhemmin nimen Vesikko.
In My Memory

| In My Memory Tiësto |
| --- | --- | --- |

In My Memory
Studioalbumin tiedot
 Julkaistu: 15. huhtikuuta 2001
 Tyylilaji: Elektroninen musiikki
 Kesto: 69.40
 Levy-yhtiö: Black Hole Recordings
Tiëston muut julkaisut
|   | In My Memory 2001 | Just Be 2004 |
In My Memory on Tiëston ensimmäinen studioalbumi ja sen ilmestymispäivä oli 15. huhtikuuta 2001. Singleinä albumilta julkaistiin Flight 643, Suburban Train ja Lethal Industry. Suomen singlelistalla Suburban Train oli sijalla 20.
Kappaleet

Magik Journey – 11.08
Close to You – 5.03
Dallas 4 PM – 6.46
In My Memory – 6.08
Obsession – 9.09
Battleship Grey – 5.12
Flight 643 – 9.05
Lethal Industry – 6.48
Suburban Train – 10.22
Aiheesta muualla

Tiëston viralliset sivut
Flight 643 -musiikkivideo
Suburban Train -musiikkivideo
Lethal Industry -musiikkivideo
If I Had You

| ”If I Had You” Adam Lambert |
| --- | --- | --- |

Singlen tiedot
 Albumilta: For Your Entertainment
 Äänitetty : syys–lokakuu 2009
 Julkaistu: 11. toukokuuta 2010
 Tekijä(t): Max Martin, Shellback, Savan Kotecha
 Tuottaja(t): Max Martin, Shellback, Kristian Lundin
 Tyylilaji: electronic rock, dancepop
 Kesto: 03.52 03:44 (radioversio)
 Levy-yhtiö: RCA Records, Jive Records
Adam Lambertin muut singlet
| ”Whataya Want from Me” 2009 | ”If I Had You” 2010 | ”Fever” 2010 |
If I Had You on kolmas single Adam Lambertin ensimmäiseltä studioalbumilta For Your Entertainment. Kappaleesta on tehty myös musiikkivideo, joka on kuvattu Kaliforniassa. Kappaleen oli kirjoittanut Martin, Shellback ja Savan Kotecha.
Ihar Basinski

| Mitalit> Miesten ammunta.Maa:   Neuvostoliitto. Olympialaiset  | Mitalit> Miesten ammunta.Maa:   Neuvostoliitto. Olympialaiset  | Mitalit> Miesten ammunta.Maa:   Neuvostoliitto. Olympialaiset  | Miesten ammunta> Maa:   Neuvostoliitto. |
| --- | --- | --- | --- |
|  Pronssia | Soul 1988 | 50 m vapaapistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Suhl 1986 | 10 m ilmapistooli |  |
|  Kultaa | Suhl 1986 | 10 m ilmapistooli, joukkue |  |
|  Kultaa | Suhl 1986 | 25 m isopistooli, joukkue |  |
|  Kultaa | Suhl 1986 | 25 m vakiopistooli, joukkue |  |
|  Kultaa | Suhl 1986 | 50 m vapaapistooli, joukkue |  |
|  Kultaa | Moskova 1990 | 25 m vakiopistooli, joukkue |  |
|  Hopeaa | Suhl 1986 | 50 m vapaapistooli |  |
|  Hopeaa | Moskova 1990 | 50 m vapaapistooli, joukkue |  |
|  Pronssia | SantoDomingo 1981 | 10 m ilmapistooli, joukkue |  |
|  Pronssia | Suhl 1986 | 25 m isopistooli |  |
|  Pronssia | Suhl 1986 | 25 m vakiopistooli |  |
Maa:   Valko-Venäjä
|  Olympialaiset  |  Olympialaiset  |  Olympialaiset  |  |
|  Hopeaa | Atlanta 1996 | 50 m vapaapistooli |  |
|  Hopeaa | Sydney 2000 | 50 m vapaapistooli |  |
|  Pronssia | Sydney 2000 | 10 m ilmapistooli |  |
| MM-kilpailut  | MM-kilpailut  | MM-kilpailut  |  |
|  Hopeaa | Milano 1994 | 10 m ilmapistooli |  |
|  Hopeaa | Barcelona 1998 | 10 m ilmapistooli |  |
|  Pronssia | Barcelona 1998 | 50 m vapaapistooli |  |
|  Pronssia | Barcelona 1998 | 10 m ilmapistooli, joukkue |  |
|  Pronssia | Barcelona 1998 | 25 m isopistooli, joukkue |  |
|  Pronssia | Barcelona 1998 | 50 m vapaapistooli, joukkue |  |
Igor Basinski (s. 11. huhtikuuta 1963 Hrodna) on valkovenäläinen pistooliampuja, joka on myös edustanut Neuvostoliittoa.
Basinski on saavuttanut kaksi olympiahopeaa 50 m pistoolissa Atlantassa 1996 ja Sydneyssä 2000 sekä olympiapronssin Soulissa 1988. Hän saavutti Sydneyssä 2000 myös pronssia 10 m ilmapistoolissa.
Basisnki on saavuttanut lukuisia maailmanmestaruuksia ja maailmanmestaruusmitaleita. Kirkkain niistä on henkilökohtainan maailmanmestaruus 10 m ilmapistoolissa Suhlissa 1986. Hän saavutti siellä myös sivuavan joukkuemaailmanennätyksen 25 m vakiopistoolissa, joka on voimassa edelleen.
Maailmanennätys

|  Joukkuemaailmaennätyksen haltija (sivuava) |
| --- | --- |
Laji:: 25 m vakiopistooli
Sarja:: Miehet
Tulos:: 1725
Joukkue::  Neuvostoliitto Kuzmin, Basinski, Pyžjanov
Päivämäärä:: 8.9.1986
Paikka:: Suhl
Kilpailu:: MM
IF Minken

| IF Minken |
| --- | --- |

Perustettu:  1975
Paikkakunta:   Uusikaarlepyy, Suomi
Värit:                
Lajit:  • Maastohiihto • Suunnistus
Puheenjohtaja:  Johan Granlund
Kotisivu:  www.minken.fi
IF Minken on vuonna 1975 perustettu uusikaarlepyyläinen urheiluseura, jonka päälajeja ovat suunnistus ja maastohiihto.
Seuran hiihtäjiä ovat muiden muassa Julia Häger, Toni Ketelä, Matias Strandvall ja Andrea Julin.
Aiheesta muualla

IF Minkenin kotisivut (ruotsiksi)
IF Nykarlebynejden

IF Nykarlebynejden on uusikaarlepyyläinen urheiluseura, jonka toiminta on keskittynyt yleisurheiluun. Seura tunnetaan erityisesti Erikssonin sisaruksista, Heidistä, Sandrasta ja Zenithasta.
Aiheesta muualla

IF Nykarlebynejdenin virallinen sivusto (Arkistoitu – Internet Archive)
IF Metall

| IF Metall> Industrifacket Metall |
| --- | --- |

Perustettu:  2006
Tyyppi:  ammattiliitto
Toimiala:  teollisuus
Kotipaikka:  Tukholma
Toiminta-alue:   Ruotsi
Jäsenet:  yli 300 000
Puheenjohtaja:  Marie Nilsson
Varapuheenjohtaja:  Tomas With
Pääsihteeri:  Martin Gunnarsson
Jäsenlehti:  Dagens Arbete
Aiheesta muualla
Sivusto
Infobox OKNimi-testi OK: 
IF Metall (Industrifacket Metall) on ruotsalainen teollisuusalan ammattiliitto, joka kuuluu LO-keskusjärjestöön. IF Metall perustettiin vuonna 2006, kun Svenska Metallindustriarbetareförbundet ja Industrifacket yhdistyivät. Liiton jäsenlehti on nimeltään Dagens Arbete, jota se julkaisee yhteistyössä kahden muun ammattiliiton kanssa. IF Metallilla on 33 paikallisosastoa ja yli 300 000 jäsentä.
Liiton päämaja Tukholmassa Olof Palmes gatalla.
Aiheesta muualla

Liiton verkkosivut (ruotsiksi)
Icona Pop

| Icona Pop |
| --- | --- |
 Icona Pop Göteborgissa vuonna 2014.
Tiedot
Toiminnassa:  2009–
Tyylilaji:  dance, synthpop
Kotipaikka:  Tukholma, Ruotsi
Laulukieli:  englanti
Jäsenet:  Caroline Hjelt   Aino Jawo  
Levy-yhtiö:  TEN Music Group   Big Beat Records   Atlantic Records  
Aiheesta muualla
Kotisivut
Infobox OKNimi-testi OK: 
Icona Pop on ruotsalainen popduo, jonka Caroline Hjelt ja Aino Jawo perustivat vuonna 2009. Hjelt (s. 8. marraskuuta 1987) ja Jawo (s. 7. heinäkuuta 1986) opiskelivat samassa tukholmalaisessa konservatiossa, mutta tapasivat sattumalta eräissä juhlissa helmikuussa 2009 ja päättivät perustaa yhtyeen. Aino Jawo on ruotsinsuomalainen, hänen äitinsä on suomalainen ja isä gambialainen.
Icona Pop on toiminut muun muassa Miley Cyrusin lämmittelijänä tämän Bangerz Tour -kiertueella. Yhtye on julkaissut kaksi studioalbumia: ensimmäisen, yhtyeen nimeä kantavan debyyttialbumin duo julkaisi marraskuussa 2012 ja toisen, Suomessakin menestyneen albuminsa, joka kantaa nimeä This is... Icona Pop duo julkaisi syyskuussa 2013. Yhtyeen menestyneimpiin kappaleisiin kuuluvat ”I Love It”, ”Girlfriend” ja ”All Night”. Icona Pop julkaisi vuonna 2023 kolmannen albuminsa Club Romantechin kymmenen vuoden tauon jälkeen.
Diskografia > Studioalbumit

Icona Pop (2012)
This Is... Icona Pop (2013)
Club Romantech (2023)
Diskografia > EP:t

Nights Like This (2011)
Iconic (2012)
Emergency (2015)
Diskografia > Singlet

"Manners" (2011)
"I Love It" (feat. Charli XCX) (2012)
"We Got the World" (2012)
"Girlfriend" (2013)
"All Night" (2013)
"Just Another Night" (2014)
"Emergency" (2015)
"Someone Who Can Dance" (2016)
"Next Mistake" (2019)
"Off of my mind" (2021)
Aiheesta muualla

Kuvia tai muita tiedostoja aiheesta Icona Pop Wikimedia Commonsissa